ddrg/super_eurlex huggingface dataset:
Αρθρο 207.

Ο προϋπολογισμός καταρτίζεται σε λογιστικές μονάδες που καθορίζονται κατά τις διατάξεις του κανονισμού, ο οποίος εκδίδεται κατ’εφαρμογή του άρθρου 209.

Οι χρηματικές συνεισφορές που προβλέπονται στο άρθρο 200 παράγραφος 1 τίθενται στη διάθεση της Κοινότητος από τα Κράτη μέλη στο εθνικό τους νόμισμα.

Τα διαθέσιμα υπόλοιπα των συνεισφορών αυτών κατατίθενται στα Δημόσια Ταμεία των Κρατών μελών ή στους οργανισμούς που ορίζονται από αυτά. Κατά τη διάρκεια της καταθέσεως αυτής τα κατατεθειμένα κεφάλαια διατηρούν την αξία που αντιστοιχεί στην ισχύουσα κατά την ημέρα της καταθέσεως ισοτιμία σε σχέση προς τη λογιστική μονάδα της πρώτης παραγράφου.

Τα διαθέσιμα αυτά υπόλοιπα είναι δυνατό να τοποθετηθούν υπό όρους, οι οποίοι αποτελούν αντικείμενο συμφωνιών μεταξύ της Επιτροπής και του ενδιαφερομένου Κράτους μέλους.

Ο κανονισμός που εκδίδεται κατ’εφαρμογή του άρθρου 209 καθορίζει τους τεχνικούς όρους, υπό τους οποίους πραγματοποιούνται οι δημοσιονομικές πράξεις οι σχετικές με το Ευρωπαϊκό Κοινωνικό Ταμείο.
11957E230

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος έκτο - Γενικές και τελικές διατάξεις, Άρθρο 230
11957E/PRO/CJ/08

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος Ι - Υπηρεσιακή κατάσταση των Δικαστών και των Γενικών Εισαγγελέων Άρθρο 8
ΑΡΘΡΟ 45.

1. Μέχρι να αντικατασταθούν οι εθνικές οργανώσεις αγοράς με μία από τις μορφές κοινής οργανώσεως που προβλέπονται στο άρθρο 40 παράγραφος 2 και για τα προϊόντα, επί των οποίων υφίστανται σε ορισμένα Κράτη μέλη:

- διατάξεις που αποσκοπούν να εξασφαλίσουν στους εθνικούς παραγωγούς τη διάθεση της παραγωγής τους·και

- ανάγκες εισαγωγών,

η ανάπτυξη των συναλλαγών επιδιώκεται με τη σύναψη μακροπρόθεσμων συμφωνιών ή συμβάσεων μεταξύ εξαγωγικών και εισαγωγικών Κρατών μελών.

Οι εν λόγω συμφωνίες ή συμβάσεις πρέπει να τείνουν στην προοδευτική κατάργηση κάθε διακρίσεως μεταξύ των διαφόρων παραγωγών της Κοινότητας κατά την εφαρμογή των διατάξεων αυτών.

Οι εν λόγω συμφωνίες ή συμβάσεις συνάπτονται κατά τη διάρκεια του πρώτου σταδίου, λαμβάνοντας υπόψη την αρχή της αμοιβαιότητος.

2. Ως προς τις ποσότητες, οι συμφωνίες ή συμβάσεις αυτές λαμβάνουν ως βάση το μέσο όγκο των μεταξύ των Κρατών μελών συναλλαγών για τα εν λόγω προϊόντα κατά τα τρία έτη πριν από την έναρξη της ισχύος της παρούσης συνθήκης και προβλέπουν αύξηση του όγκου αυτού εντός των ορίων των υφισταμένων αναγκών, λαμβάνοντας υπόψη τα παραδοσιακά εμπορικά ρεύματα.

Ως προς τις τιμές, οι συμφωνίες ή συμβάσεις αυτές επιτρέπουν στους παραγωγούς να διαθέτουν τις συμφωνηθείσες ποσότητες σε τιμές που pqosecc_foum προοδευτικώς εκείνες που καταβάλλονται στους εθνικούς παραγωγούς στην εσωτερική αγορά της αγοραστρίας χώρας.

Η προσέγγιση αυτή πραγματοποιείται κατά τον κανονικότερο δυνατό ρυθμό και ολοκληρώνεται το αργότερο στο τέλος της μεταβατικής περιόδου.

Τα ενδιαφερόμενα μέρη διαπραγματεύονται τις τιμές στο πλαίσιο των οδηγιών που εκδίδει η Επιτροπή για την εφαρμογή των δύο προηγουμένων εδαφίων.

Σε περίπτωση προτάσεως του πρώτου σταδίου, οι συμφωνίες ή συμβάσεις εκτελούνται σύμφωνα με τους όρους που εφαρμόζονται στο τέλος του τετάρτου έτους μετά την έναρξη της ισχύος της παρούσης συνθήκης, ενώ οι υποχρεώσεις αυξήσεως των ποσοτήτων και προσεγγίσεως των τιμών αναστέλλονται μέχρι της μεταβάσεως στο δεύτερο στάδιο.

Τα Κράτη μέλη κάνουν χρήση όλων των δυνατοτήτων που τους προσφέρονται από τις νομοθετικές τους διατάξεις ιδίως στο θέμα της πολιτικής εισαγωγών, για να εξασφαλίσουν τη σύναψη και την εκτέλεση των συμφωνιών ή των συμβάσεων αυτών.

3. Κατά το μέτρο που τα Κράτη μέλη έχουν ανάγκη πρώτων υλών για τη κατασκευή προϊόντων, τα οποία πρόκειται να εξαχθούν εκτός της Κοινότητος υπό καθεστώς ανταγωνισμού με προϊόντα τρίτων χωρών, οι συμφωνίες ή οι συμβάσεις αυτές δε δύνανται να παρεμποδίζουν τις εισαγωγές πρώτων υλών που πραγματοποιούνται για το σκοπό αυτό από τρίτες χώρες. Η διάταξη αυτή δεν εφαρμόζεται, αν το Συμβούλιο αποφασίσει ομοφώνως τη χορήγηση των αναγκαίων χρηματικών ποσών για να αντισταθμίσει τη διαφορά μεταξύ των υψηλοτέρων τιμών που καταβάλλονται για εισαγωγές, οι οποίες πραγματοποιούνται για το σκοπό αυτό με βάση τις εν λόγω συμφωνίες ή συμβάσεις, και των τιμών παραδόσεως ομοειδών προμηθειών στην παγκόσμια αγορά.
11957E153

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα δεύτερο: Το Συμβούλιο, Άρθρο 153
Αρθρο 103.

(**) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ.

1. Τα Κράτη μέλη θεωρούν την πολιτική τους συγκυρίας ως ζήτημα κοινού ενδιαφέροντος. Συνεννοούνται μεταξύ τους και με την Επιτροπή για τη λήψη των αναγκαίων κατά τις περιστάσεις μέτρων.

2. Με την επιφύλαξη των άλλων διαδικασιών που προβλέποναι από την παρούσα συνθήκη, το Συμβούλιο, προτάσει της Επιτροπής, δύναται να αποφασίσει ομοφώνως τα κατάλληλα για την κατάσταση μέτρα.

3. Το Συμβούλιο, προτάσει της Επιτροπής, εκδίδει με ειδική πλειοψηφία, κατά περίπτωση, τις αναγκαίες οδηγίες για την εφαρμογή των μέτρων που έχουν αποφασισθεί σύμφωνα με την παράγραφο 2.

4. Οι διαδικασίες που προβλέπονται στο παρόν άρθρο εφαρμόζονται και στην περίπτωση που ανακύπτουν δυσχέρειες για τον εφοδιασμό σε ορισμένα προϊόντα.
Αρθρο 4.

1. Η Τράπεζα έχει κεφάλαιο είκοσι οκτώ δισεκατομμυρίων οκτακοσίων εκατομμυρίων ECU, το οποίο αναλαμβάνεται από τα Κράτη μέλη, κατά τα ακόλουθα ποσά:

Γερμανία // 5 558 725 000

Γαλλία // 5 508 525 000

Ιταλία // 5 508 725 000

Ηνωμένο Βασίλειο // 5 508 725 000

Ισπανία // 2 024 928 000

Βέλγιο // 1 526 980 000

Κάτω Χώρες // 1 526 980 000

Δανία // 773 154 000

Ελλάδα // 414 190 000

Πορτογαλία // 266 922 000

Ιρλανδία // 193 288 000

Λουξεμβούργο // 38 658 000(*)

(*) Το πρώτο εδάφιο της παραγράφου 1, όπως αντικαθίσταται από το άρθρο 2 του πρωτοκόλλου αριθ. 1 που προσαρτάται στην πράξη προσχωρήσεως Ισπ./Πορτ.

Ως λογιστική μονάδα ορίζεται το ECU που χρησιμοποιείται από τις Ευρωπαϊκές Κοινότητες(**). Το Συμβούλιο των Διοικητών δύναται να αποφασίζει ομοφώνως προτάσει του Διοικητικού Συμβουλίου την τροποποίηση του ορισμού της λογιστικής μονάδος(*).

(**) Το δεύτερο εδάφιο της παραγράφου 1, όπως τροποποιείται από την απόφαση του Συμβουλίου των Διοικητών της 13ης Μαϊου 1981 (Επίσημη Εφημερίδα των Ευρωπαϊκών Κοινοτήτων αριθ. L 311 της 30ής Οκτωβρίου 1981).

(*) Το δεύτερο εδάφιο της παραγράφου 1, όπως συμπληρώθηκε από το άρθρο 1 της συνθήκης περί τροποποποιήσεως του πρωτοκόλλου περί του καταστατικού της Τραπέζης.

Τα Κράτη μέλη ευθύνονται μόνο μέχρι του ποσού του μεριδίου τους του αναληφθέντος και μη καταβληθέντος κεφαλαίου.

2. Η εισδοχή νέου μέλους συνεπάγεται αύξηση του αναληφθέντος κεφαλαίου που αντιστοιχεί στην εισφορά του νέου μέλους.

3. Το Συμβούλιο των Διοικητών δύναται να αποφασίζει ομοφώνως την αύξηση του αναληφθέντος κεφαλαίου.

4. Το μερίδιο του αναληφθέντος κεφαλαίου δε δύναται να εκχωρηθεί ούτε να ενεχυριασθεί και δεν υπόκειται σε κατάσχεση.
Αρθρο 73.

1. Σε περίπτωση που κινήσεις κεφαλαίων διαφέρουν στη λειτουργία της κεφαλαιαγοράς ενός Κράτους μέλους, η Επιτροπή, κατόπιν διαβουλεύσεως με τη Νομισματική Επιτροπή, επιτρέπει στο κράτος αυτό να λάβει στον τομέα της κινήσεως κεφαλαίων τα μέτρα προστασίας, των οποίων καθορίζει τους όρους και τις λεπτομέρειες εφαρμογής.

Το Συμβούλιο, με ειδική πλειοψηφία, δύναται να ανακαλέσει την άδεια ή να τροποποιήσει τους όρους και τις λεπτομέρειες εφαρμογής των μέτρων προστασίας.

2. Το Κράτος μέλος που ευρίσκεται σε δυσχέρεια δύναται πάντως να προβεί μονομερώς στη λήψη των μέτρων που μνημονεύονται ανωτέρω, λόγω του απορρήτου ή του επείγοντος χαρακτήρος τους, σε περίπτωση που αυτά θα ήταν αναγκαία. Η Επιτροπή και τα Κράτη μέλη πρέπει να πληροφορούνται τα μέτρα αυτά το αργότερο κατά την έναρξη της ισχύος τους. Στην περίπτωση αυτή η Επιτροπή κατόπιν διαβουλεύσεως με τη Νομισματική Επιτροπή, δύναται να αποφασίζει ότι το εν λόγω κράτος υποχρεούται να τροποποιήσει ή καταργήσει τα μέτρα αυτά.
Αρθρο 19.

1. Τα επιτόκια των δανείων που χορηγεί η Τράπεζα καθώς και οι προμήθειες εγγυήσεως πρέπει να προσαρμόζονται στους όρους που επικρατούν στην κεφαλαιαγορά και πρέπει να υπολογίζονται κατά τρόπο ώστε τα έσοδα που προκύπτουν να επιτρέπουν στην Τράπεζα να αντιμετωπίζει τις υποχρεώσεις της, να καλύπτει, τα έξοδά της και να δημιουργεί αποθεματικό κεφάλαιο σύμφωνα με το άρθρο 24.

2. Η Τράπεζα δεν παρέχει μειώσεις επιτοκίων. Στην περίπτωση που λόγω του ειδικού χαρακτήρα του χρηματοδοτικού σχεδίου φαίνεται να ενδείκνυται μείωση του επιτοκίου, το ενδιαφερόμενο Κράτος μέλος ή τρίτος οργανισμός δύναται να χορηγήσει μειώσεις επιτοκίου, κατά το μέτρο που η χορήγησή τους συμβιβάζεται με τους κανόνες που ορίζονται στο άρθρο 92 της συνθήκης.
Αρθρο 109.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ

1. Σε περίπτωση αιφνιδίας κρίσεως του ισοζυγίου πληρωμών και αν δε ληφθεί αμέσως απόφαση κατά το άρθρο 108 παράγραφος 2, το ενδιαφερόμενο Κράτος μέλος δύναται να λάβει, συντηρητικώς, τα αναγκαία μέτρα διασφαλίσεως. Τα μέτρα αυτά δεν επιτρέπεται να προκαλούν παρά την ελάχιστη διαταραχή στη λειτουργία της κοινής αγοράς, ούτε να υπερβαίνουν τα απολύτως απαραίτητα όρια για την αντιμετώπιση των αιφνιδίων δυσχερειών που ανέκυψαν

2. Η Επιτροπή και τα άλλα Κράτη μέλη ενημερώνονται για τα μέτρα διασφαλίσεως το αργότερο κατά τη θέση τους σε ισχύ. Η Επιτροπή δύναται να συστήσει στο Συμβούλιο την αμοιβαία συνδρομή σύμφωνα με τους όρους του άρθρου 108.

3. Μετά γνώμη της Επιτροπής και κατόπιν διαβουλεύσεως με τη Νομισματική Επιτροπή, το Συμβούλιο δύναται να αποφασίσει με ειδική πλειοψηφία ότι το εν λόγω κράτος οφείλει να τροποποιήσει, αναστείλει ή καταργήσει τα ανωτέρω μέτρα διασφαλίσεως.
Αρθρο 49.

Αμέσως μετά την έναρξη της ισχύος της παρούσης συνθήκης, το Συμβούλιο αποφασίζοντας με ειδική πλειοψηφία μετά από πρόταση της Επιτροπής, σε συνεργασία με το Ευρωπαϊκό Κοινοβούλιο και κατόπιν διαβουλεύσεως με την Οικονομική και Κοινωνική Επιτροπή, λαμβάνει με οδηγίες ή κανονισμούς τα αναγκαία μέτρα για να πραγματοποιηθεί προοδευτικά η ελεύθερη κυκλοφορία των εργαζομένων, όπως ορίζεται από το προηγούμενο άρθρο, ιδίως (*):

(*) Η πρώτη φάση όπως τροποποιείται από το άρθρο 6, παράγραφος 3 της ΕΕΠ.

<α) με την εξασφάλιση στενής συνεργασίας μεταξύ των εθνικών υπηρεσιών απασχολήσεως·

β) με τη βάσει σχεδίου προοδευτική κατάργηση των διοικητικών διαδικασιών και μεθόδων, όπως και των προθεσμιών που προβλέπονται για την πρόσληψη σε διαθέσιμη απασχόληση, οι οποίες απορρέουν, είτε από τις εθνικές νομοθεσίες, είτε από προηγούμενες συμφωνίες μεταξύ των Κρατών μελών, και των οποίων η διατήρηση θα αποτελούσε εμπόριο στην ελευθέρωση της διακινήσεως των εργαζομένων·

γ) με τη βάσει σχεδίου προοδευτική κατάργηση όλων των προθεσμιών και άλλων περιορισμών, που προβλέπονται είτε από τις εθνικές νομοθεσίες είτε από προηγούμενες συμφωνίες μεταξύ των Κρατών μελών οι οποίες επιβάλλουν στους εργαζομένους των άλλων Κρατών μελών όρους διαφορετικούς από εκείνους που ισχύουν για τους ημεδαπούς εργαζομένους, όσον αφορά την ελεύθερη επιλογή εργασίας·

δ) με τη δημιουργία μηχανισμών καταλλήλων να φέρουν σε επαφή την προσφορά και τη ζήτηση εργασίας και να διευκολύνουν την εξισορρόπησή τους με όρους που να αποτρέπουν σοβαρούς κινδύνους για το βιοτικό επίπεδο και το επίπεδο απασχολήσεως στις διάφορες περιφέρειες και βιομηχανίες.

/CORPUS>
11957E186

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα τέταρτο: Το Δικαστήριο, Άρθρο 186
Αρθρο 144.

Το Ευρωπαϊκό Κοινοβούλιο δεν δύναται να αποφασίσει επί προτάσεως δυσπιστίας κατά της δραστηριότητας της Επιτροπής πριν παρέλθουν τρεις τουλάχιστον ημέρες μετά την υποβολή της, και μόνο με φανερή ψηφοφορία.

Αν η πρόταση δυσπιστίας γίνει δεκτή με την πλειοψηφία των δύο τρίτων των ψηφισάντων και την πλειοψηφία των μελών του Ευρωπαϊκού Κοινοβουλίου, τα μέλη της Επιροπής οφείλουν να παραιτηθούν συλλογικώς. Μέχρις ότου αντικατασταθούν, σύμφωνα με το άρθρο 158, εξακολουθούν να διεκπεραιώνουν τις τρέχουσες υποθέσεις.
ΑΡΘΡΟ 46.

Όταν σε Κράτος μέλος ένα προϊόν αποτελεί αντικείμενο εθνικής οργανώσεως αγοράς ή εσωτερικής ρυθμίσεως ισοδυνάμου αποτελέσματος που επηρεάζει την ανταγωνιστική θέση ομοειδούς παραγωγής σε άλλο Κράτος μέλος, τα Κράτη μέλη επιβάλλουν εξισωτική εισφορά στο προϊόν αυτό κατά την εισαγωγή του από το Κράτος μέλος, όπου υπάρχει η οργάνωση ή η ρύθμιση, εκτός αν το κράτος αυτό επιβάλλει εξισωτική εισφορά κατά την εξαγωγή.

Η Επιτροπή καθορίζει το ύψος των εισφορών αυτών κατά το ποσό που απαιτείται για την αποκατάσταση της ισορροπίας. Δύναται επίσης να επιτρέψει την προσφυγή σε άλλα μέτρα, των οποίων καθορίζει τους όρους και τις λεπτομέρειες εφαρμογής.
Αρθρο 176.

Το όργανο, του οποίου η πράξη εκηρύχθη άκυρη ή του opo_ou η παράλειψη εκηρύχθη αντίθετη προς την παρούσα συνθήκη, οφείλει να λάβει τα μέτρα που συνεπάγεται η εκτέλεση της αποφάσεως του Δικαστηρίου.

Η υποχρέωση αυτή δε θίγει τις υποχρεώσεις που δύνανται να προκύψουν από την εφαρμογή του άρθρου 215 δεύτερη παράγραφος.
Αρθρο 219.

Τα Κράτη μέλη, εφ’όσον είναι αναγκαίο, διεξάγουν μεταξύ τους διαπραγματεύσεις, για να εξασφαλίσουν προς όφελος των υπηκόων τους:

- την προστασία των προσώπων, καθώς και την απόλαυση και την προστασία των δικαιωμάτων υπό τους όρους που αναγνωρίζει κάθε κράτος στους υπηκόους του·

- την κατάργηση της διπλής φορολογίας εντός της Κοινότητος·

- την αμοιβαία αναγνώριση των εταιριών κατά την έννοια του άρθρου 58 δεύτερη παράγραφος, τη διατήρηση της νομικής προσωπικότητος επί μεταφοράς της έδρας από ένα κράτος σε άλλο και τη δυνατότητα συγχωνεύσεως εταιριών που διέπονται από το δίκαιο διαφόρων Κρατών μελών·

- την απλούστευση των diatup~seym για την αμοιβαία αναγνώριση και εκτέλεση δικαστικών και διαιτητικών αποφάσεων.
Αρθρο 113.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ

1. Μετά τη λήξη της μεταβατικής περιόδου η κοινή εμπορική πολιτική διαμορφώνεται επί ενιαίων αρχών, ιδίως σε ό,τι αφορά τις μεταβολές δασμολογικών συντελεστών, τη σύναψη δασμολογικών και εμπορικών συμφωνιών, την ενοποίηση των μέτρων ελευθερώσεως, την πολιτική εξαγωγών και τα μέτρα εμπορικής αμύνης, όπως εκείνα που λαμβάνονται σε περιπτώσεις ντάμπινγκ και επιδοτήσεων.

2. Η Επιτροπή υποβάλλει προτάσεις στο Συμβούλιο για τη θέση σε εφαρμογή της κοινής εμπορικής πολιτικής.

3. Αν πρόκειται να διεξαχθούν διαπραγματεύσεις συμφωνιών με τρίτες χώρες, η Επιτροπή υποβάλλει συστάσεις στο Συμβούλιο, το οποίο την εξουσιοδοτεί να αρχίσει τις αναγκαίες διαπραγματεύσεις.

Η Επιτροπή διεξάγει τις διαπραγματεύσεις σε συνεννόηση με ειδική επιτροπή που ορίζεται από το Συμβούλιο για να την επικουρεί στο έργο της αυτό και στο πλαίσιο των οδηγιών που το Συμβούλιο δύναται να της απευθύνει.

4. Το Συμβούλιο, κατά την άσκηση των αρμοδιοτήτων που του παρέχονται από το παρόν άρθρο, αποφασίζει με ειδική πλειοψηφία.
ΑΡΘΡΟ 15

1. Ανεξαρτήτως των διατάξεων του άρθρου 14, κάθε Κράτος μέλος δύναται κατά τη διάρκεια της μεταβατικής περιόδου να αναστείλει ολικώς ή μερικώς την εφαρμογή των δασμών για τα προϊόντα που εισάγονται από άλλα Κράτη μέλη. Ενημερώνει σχετικώς τα άλλα Κράτη μέλη και την Επιτροπή.

2. Τα Κράτη μέλη δηλώνουν ότι είναι διατεθειμένα να μειώσουν τους δασμούς τους έναντι των άλλων Κρατών μελών με ρυθμό ταχύτερο από τον προβλεπόμενο στο άρθρο 14, αν η γενική οικονομική τους κατάσταση και η κατάσταση του σχετικού τομέως τους το επιτρέπουν.

Για το σκοπό αυτόν η Επιτροπή απευθύνει συστάσεις προς τα ενδιαφερόμενα Κράτη μέλη.
ΣΥΝΘΗΚΗ ΠΕΡΙ ΙΔΡΥΣΕΩΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ - ΑΡΘΡΟ 173Α



Επίσημη Εφημερίδα αριθ. C 191 της 29/07/1992 σ. 0056



Άρθρο 173 Α Προκειμένου να εξασφαλισθεί η δημοσιονομική πειθαρχία, η Επιτροπή δεν προτείνει κοινοτική πράξη, δεν τροποποιεί τις προτάσεις της, και δεν λαμβάνει εκτελεστικά μέτρα που ενδέχεται να έχουν σημαντικές επιπτώσεις στον προϋπολογισμό, χωρίς να παρέχει τη διαβεβαίωση ότι η πρόταση ή το μέτρο αυτό δύναται να χρηματοδοτηθεί στα πλαίσια των ιδίων πόρων της Κοινότητας, όπως καθορίζονται στις διατάξεις που έχει θεσπίσει το Συμβούλιο σύμφωνα με το άρθρο 173.
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο VΙ: Ο εφοδιασμός, Τμήμα VΙ: Ειδικές διατάξεις, Άρθρο 73





Αρθρο 73. Αν συμφωνία ή σύμβαση μεταξύ Κράτους μέλους, προσώπου ή επιχειρήσεως αφ’ενός και τρίτου κράτους, ενός διεθνούς οργανισμού ή υπηκόου τρίτου κράτους αφ’ετέρου, προβλέπει παρεμπιπτόντως και παραδόσεις προϊόντων, τα οποία εμπίπτουν στην αρμοδιότητα· του οργανισμού, είναι αναγκαία η προηγούμενη συναίνεση της Επιτροπής για τη σύναψη ή την ανανέωση της συμφωνίας ή συμβάσεως αυτής, εις ό,τι αφορά την παράδοση των προϊόντων αυτών.
Αρθρο 179.

Η Επιτροπή εκτελεί τους προϋπολογισμούς, κατά τις διατάξεις του κανονισμού που εκδίδεται κατ’εφαρμογή του άρθρου 183, με δική της ευθύνη και εντός των ορίων των πιστώσεων που ενεκρίθησαν.

Ο κανονισμός προβλέπει τον ειδικό τρόπο, κατά τον οποίο κάθε όργανο συμμετέχει στην εκτέλεση των ιδίων του δαπανών.

Στο πλαίσιο κάθε προϋπολογισμού η Επιτροπή δύναται να προβαίνει, εντός των ορίων και υπό τις προϋποθέσεις του κανονισμού που εκδίδεται κατ’εφαρμογή του άρθρου 183, σε μεταφορές πιστώσεων είτε από κεφάλαιο σε κεφάλαιο είτε από υποδιαίρεση σε υποδιαίρεση.
Αρθρο 167

1. Για το διορισμό των μελών της Οικονομικής και Κοινωνικής Επιτροπής, κάθε Κράτος μέλος διαβιβάζει στο Συμβούλιο πίνακα με αριθμό υποψηφίων διπλάσιο από τον αριθμό των θέσεων που παρέχονται στους υπηκόους του.

Για τη σύνθεση της επιτροπής αυτής λαμβάνεται υπόψη η ανάγκη να διασφαλισθεί κατάλληλη εκπροσώπηση των διαφόρων κλάδων της οικονομικής και κοινωνικής ζωής.

2. Το Συμβούλιο διαβουλεύεται με την Επιτροπή. Δύναται να ζητήσει τη γνώμη των ευρωπαϊκών οργανώσεων των αντιπροσωπευτικών των διαφόρων κλάδων της οικονομικής και κοινωνικής ζωής, οι οποίες ενδιαφέρονται για τη δραστηριότητα της Κοινότητος.
Αρθρο 169

Η Οικονομική και Κοινωνική Επιτροπή δύναται να διαιρείται σε ειδικευμένα τμήματα.

Τα ειδικευμένα τμήματα λειτουργούν στο πλαίσιο των γενικών αρμοδιοτήτων της Οικονομικής και Κοινωνικής Επιτροπής. Δε δύναται να ζητηθεί η γνώμη των ειδικευμένων τμημάτων ανεξαρτήτως της επιτροπής αυτής.

Στο πλαίσιο της Οικονομικής και Κοινωνικής Επιτροπής δύνανται επίσης να συγκροτούνται υποεπιτροπές για την επεξεργασία σχεδίων γνωμών επί ορισμένων ζητημάτων ή τομέων, τα οποία υποβάλλουν στην κρίση της επιτροπής αυτής.

Ο κανονισμός της επιτροπής αυτής καθορίζει τον τρόπο της συνθέσεως και ρυθμίζει την αρμοδιότητα των ειδικευμένων τμημάτων και tym υποεπιτροπών.
Αρθρο 13.

Η Επιτροπή οφείλει ν’ανακοινώνει στα Κράτη μέλη, στα πρόσωπα και στις επιχειρήσεις τις γνώσεις, που δεν αποτελούν αντικείμενο των διατάξεων του άρθρου 12, τις οποίες αποκτά η Κοινότης είτε εκ της εκτελέσεως του προγράμματός της ερευνών, είτε εξ ανακοινώσεων προς αυτήν, με την ευχέρεια ελευθέρας διαθέσεως.

Εν τούτοις, η Επιτροπή δύναται να εξαρτήσει την ανακοίνωση των γνώσεων αυτών από τον όρο της τηρήσεώς τους ως εμπιστευτικών και της μη μεταβιβάσεώς τους σε τρίτους.

Η Επιτροπή δύναται να ανακοινώνει τις γνώσεις που απεκτήθησαν με την επιφύλαξη περιορισμών ως προς τη χρήση και διάδοσή τους - όπως οι αποκαλούμενες διαβαθμισμένες γνώσεις - μόνο εφ’όσον εξασφαλίζεται η τήρηση των περιορισμών αυτών.
11957A/PRO/CJ/07

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος 1: Υπηρεσιακή Κατάσταση των δικαστών και των Γενικών Εισαγγελέων, Άρθρο 7
Αρθρο 31.

Η Επιτροπή επεξεργάζεται τους βασικούς κανόνες, κατόπιν γνώμης ομάδος προσωπικοτήτων, που ορίζονται από την Επιστημονική και Τεχνική Επιτροπή μεταξύ των εμπειρογνωμόνων επιστημόνων των Κρατών μελών, ιδίως μεταξύ των εμπειρογνωμόνων στον τομέα της δημοσίας υγείας. Η Επιτροπή ζητεί τη γνώμη της Οικονομικής και Κοινωνικής Επιτροπής επί των βασικών κανόνων,

Κατόπιν διαβουλεύσεως με το Ευρωπαϊκό Κοινοβούλιο το Συμβούλιο ορίζει με ειδική πλειοψηφία τους βασικούς κανόνες προτάσει της Επιτροπής, η οποία του διαβιβάζει τις γνώμες των επιτροπών που συνέλεξε.
Αρθρο 39.

Η Επιτροπή ιδρύει στα πλαίσια του Κοινού Κέντρου Πυρηνικών Ερευνών και από της συστάσεώς του, τμήμα τεκμηριώσεως και μελετών επί θεμάτων προστασίας υγείας.

Το τμήμα αυτό έχει κυρίως ως αποστολή τη συγκέντρωση της τεκμηριώσεως και των πληροφοριών, που προβλέπονται στα άρθρα 33, 36, και 37 και την υποβοήθηση της Επιτροπής στην εκτέλεση των καθηκόντων που της έχουν ανατεθεί από το παρόν κεφάλαιο.
Αρθρο 48.

Το Συμβούλιο δύναται ομοφώνως προτάσει της Επιτροπής να εφαρμόζει σε κάθε κοινή επιχείρηση το σύνολο ή μέρος των πλεονεκτημάτων, που απαριθμούνται στο παράρτημα ΙΙΙ της παρούσης συνθήκης και των οποίων την εφαρμογή υποχρεούται να διασφαλίζει κάθε Κράτος μέλος εις ό,τι το αφορά.

Το Συμβούλιο δύναται κατά την αυτή διαδικασία, να ορίζει τις προϋποθέσεις, υπό τις οποίες παρέχονται τα πλεονεκτήματα αυτά.
11957A135

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Tίτλος τρίτος - Διατάξεις περί των οργάνων, Κεφάλαιο Ι: Τα όργανα της Κοινότητος, Τμήμα ΙΙΙ: Η Επιτροπή, Άρθρο 135
Αρθρο 50.

Τα καταστατικά των κοινών επιχειρήσεων τροποποιούνται κατά περίπτωση σύμφωνα με τις ειδικές διατάξεις που προβλέπουν για το σκοπό αυτό.

Εν τούτοις οι τροποποιήσεις αυτές δύνανται να τεθούν σε ισχύ μόνον αφού εγκριθούν από το Συμβούλιο, που αποφασίζει κατά τους όρους του άρθρου 47, προτάσει της Επιτροπής.
Αρθρο 68.

Απαγορεύεται κάθε πρακτική καθορισμού τιμών, που έχει σκοπό να εξασφαλίσει σε ορισμένους καταναλωτές προνομιακή θέση, κατά καταστρατήγηση της αρχής της ίσης προσβάσεως, η οποία απορρέει από τις διατάξεις του παρόντος κεφαλαίου.

Αν ο οργανισμός διαπιστώσει τέτοια πρακτική, την αναφέρει στην Επιτροπή.

Η Επιτροπή δύναται για τις επίμαχες προσφορές, αν κρίνει βάσιμη τη διαπίστωση, να αποκαθιστά τις τιμές σε επίπεδο ανταποκρινόμενο προς την αρχή της ίσης προσβάσεως.
Αρθρο 212.

Το Δικαστήριο αρχίζει τις εργασίες του μόλις διορισθούν τα μέλη του. Ο διορισμός του πρώτου προέδρου γίνεται για περίοδο τριών ετών, κατά τη διαδικασία διορισμού των μελών.

Το Δικαστήριο θεσπίζει τον κανονισμό διαδικασίας του εντός τριών μηνών από της ενάρξεως των εργασιών του.

Προ της δημοσιεύσεως του κανονισμού διαδικασίας δε δύναται να ασκηθεί προσφυγή ενώπιον του Δικαστηρίου. Οι προθεσμίες ασκήσεως προσφυγής τρέχουν από αυτό το χρονικό σημείο.

Ο πρόεδρος του Δικαστηρίου ασκεί από του διορισμού του τις εξουσίες που του αναθέτει η παρούσα συνθήκη.
Αρθρο 160

Ο οργανισμός του Δικαστηρίου ορίζεται σε ιδιαίτερο πρωτόκολλο.

Το Συμβούλιο, αποφασίζοντας ομόφωνα κατόπιν αιτήσεως του Δικαστηρίου και μετά από διαβούλευση με την Επιτροπή και το Ευρωπαϊκό Κοινοβούλιο, μπορεί να τροποποιεί τις διατάξεις του τίτλου III του οργανισμού(*).

(*) Το δεύτερο εδάφιο παρεμβάλλεται από το άρθρο 27 της ΕΕΠ.

Το Δικαστήριο θεσπίζει τον κανονισμό διαδικασίας του. Ο κανονισμός αυτός υπόκειται στην ομόφωνη έκγριση του Συμβουλίου.
11957A154

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Tίτλος τρίτος - Διατάξεις περί των οργάνων, Κεφάλαιο Ι: Τα όργανα της Κοινότητος, Τμήμα ΙV: Το Δικαστήριο, Άρθρο 154
Αρθρο 213.

Η Επιτροπή αρχίσει τις εργασίες της και ασκεί τα καθήκοντα που της αναθέτει η παρούσα συνθήκη μόλις διορισθούν τα μέλη της.

Η Επιτροπή, από της ενάρξεως των εργασιών της, προβαίνει στις μελέτες και πραγματοποιεί τις επαφές που είναι αναγκαίες, με τα Κράτη μέλη, τις επιχειρήσεις, τους εργαζομένους και τους καταναλωτές, για να σχηματίσει συνολική εικόνα της καταστάσεως των πυρηνικών βιομηχανιών εντός της Κοινότητος. Η Επιτροπή απευθύνει εντός έξι μηνών σχετική έκθεση στο Ευρωπαϊκό Κοινοβούλιο.
Αρθρο 109

Το Ευρωπαϊκό Κοινοβούλιο συνέρχεται σε ετήσια σύνοδο αυτοδικαίως τη δεύτερη Τρίτη του Μαρτίου (*) (**).

(*) Το πρώτο εδάφιο όπως τροποποιήθηκε από το άρθρο 27 παράγραφος 1 της συνθήκης συγχωνεύσεως.

(**) Σε ό,τι αφορά το δεύτερο μέρος του εδαφίου αυτού, βλέπε επίσης το άρθρο 10 παράγραφος 3 της πράξεως περί εκλογής των αντιπροσώπων του Ευρωπαϊκού Κοινοβουλίου

Το Ευρωπαϊκό Κοινοβούλιο δύναται να συνέλθει σε έκτακτη σύνοδο, αν το ζητήσει η πλειοψηφία των μελών του, το Συμβούλιο ή η Επιτροπή.